Virgainių senosios kapinės

Virgainių senosios kapinės, vadinamos Senkapiais (saugotinas kultūros paveldo objektas) – neveikiančios kapinės vakarinėje Raseinių rajono savivaldybės teritorijos dalyje, 0,1 km į pietus nuo krašto kelio , Kerupio kairiajame krante.

 Kapinės 
Įrengtos upelio slėnio terasos pakilumoje. Netaisyklingo stačiakampio plano, pailgos šiaurės vakarų – pietryčių kryptimi, apie 65 m ilgio ir 35 m pločio. Laidojimo žymių ir memorialinių smulkiosios architektūros statinių neišlikę. Teritorija duobėta, dirvonuoja. Šiaurės, rytų ir pietų pusėje auga pavieniai krūmai ir menkaverčiai medžiai. Pietryčių pusėje ribojasi su pieva ir aukštumos šlaitu, iš kitų pusių apjuostos dirbamo lauko.

Teritorija – 0,18 haRaseinių rajono bendrasis planas: kultūros paveldas. Parengė SĮ „Kauno planas“, 2007.

 Istorija 
Kapinės veikė XVI–XVIII a. Vadinamos Senkapiais. Laidoti Virgainių dvarui priklausančių kaimų valstiečiai. Jas 1795 m. uždarius, XIX a. laidota atsitiktinai (nekrikštyti mirę kūdikiai, šiltinės epidemijų aukos, savižudžiai). Mirusiems atminti kapinėse XIX a. pastatytas medinis monumentalus kryžius su Nukryžiuotojo skulptūra, kuris XX a. viduryje sunyko.

1937 m. kapinės buvo įrašytos į Valstybės archeologijos komisijos saugomų kultūros paveldo objektų sąrašą.Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, b. 39. – L. 334–337

 Šaltiniai 

 Nuorodos 
 Valstybės archeologijos komisijos medžiaga 
 Raseinių rajono bendrasis planas: kultūros paveldas 

Kategorija:Raseinių rajono kapinės
Kategorija:Raseinių rajono paveldas